Document ID: /fineweb-2-swissfilter-quality_10-filterrobots/filtered/02682.jsonl.gz/7

Buna ziua, exista si o versiune in limba romana sau franceza? Daca da, unde se poate cumpara/comanda? Multumesc.
Guter Mann im Mittelfeld sau a trăi și a iubi în vremea dictaturii...
Guter Mann im Mittelfeld sau a trăi și a iubi în vremea dictaturii...
Andrei Mihăilescu vă invită la o interesantă lectură din „Guter Mann im Mittelfeld“, romanul său de debut (apărut la editura Nagel & Kimche, în 2015),
Vineri 12 februarie 2016, ora 19:30
la Librăria Nievergelt, din Zürich Oerlikon,
Franklinstrasse 23, 8050 Zürich
(la 3 minute de gara Oerlikon).
Intrarea liberă. Apéro la final.
Andrei Mihăilescu, ajuns în Elveția împreună cu familia în anii '80, rememorează pentru noi vremurile în care libertatea era doar o iluzie... Dragostea în vremea dictaturii, viața între frică, resemnare și speranță nu erau lucru ușor.
Personajul principal - Ștefan Irimescu - este un jurnalist care trebuia să trimită la Securitate orice scrisoare primită de la cititori ce ar fi părut că au nemulțumiri împotriva sistemului. Conștient de efectele pe care le-ar fi avut asupra oamenilor denunțul său, Ștefan evită pe cât posibil să ducă la îndeplinire sarcinile de acest gen. Însă Securitatea nu putea fi păcălită și nici nu puteai scăpa ușor de brațul ei...
Întâlnirea cu Raluca, soție de secretar de partid, care îl salvează într-o situație dificilă, îi marchează viața. Dragostea își face loc în sufletele lor și, în ciuda sistemului și a îngrădirilor sociale, deși neputând să le scape, cei doi decid să își trăiască dragostea... Consecințele nu se lasă mult așteptate, soțul înșelat apelând la prietenii din sistem pentru a se răzbuna. Ștefan ajunge în închisoarea de la Aiud - una dintre cele mai dure închisori din vremea comunistă.
Deși scrie o poveste de dragoste, Andrei Mihăilescu zugrăvește în romanul său o imagine a sistemului fără sentimentalisme inutile, acest lucru făcând-o și mai dură pentru cititor. Sistemul trebuia să zdrobească orice individualism, orice idee care era contrară regulilor, orice speranță chiar... pentru ca oamenii să fie întotdeauna la mâna sa.
Pentru cei care nu au trăit în acel timp, în acel sistem, nu e ușor de imaginat o astfel de lume... Cartea lui Andrei Mihăilescu trebuie să fie un semnal de alarmă - să nu lăsăm să se mai întâmple așa ceva niciodată, nicăieri.
Vă invităm să îl cunoașteți pe autor și să îi cumpărați cartea – mare parte dintre voi nu au nevoie să citească despre sistem pentru că l-au trăit pe propria piele, însă prietenii voștri de aici vor avea o idee asupra ceea ce s-a întâmplat în România în vremea comunismului și vă vor putea înțelege mai bine citind-o.
Mai multe detalii despre carte și autor:
http://www.hanser-literaturverlage.de/buch/guter-mann-im-mittelfeld/978-3-312-00669-4/
Ana-Maria Chițu, Luzern